મુંબઇ : મહારાષ્ટ્ર સરકારમાં ભાજપ અને શિવસેના વચ્ચેનું ગઠબંધન છેલ્લા ઘણા સમયથી ઠીક નથી ચાલી રહ્યું. શિવસેના ઘણા સમયથી ભાજપ અને વડા પ્રધાન નરેન્દ્ર મોદી ઉપર આકરા પ્રહાર કરી રહ્યું છે. ત્યારે ભાજપે હજી સુધી આ નિવેદન પર ક્યારેય પલટવાર કર્યો નથી. જો કે, હવે ભાજપ આ નિવેદનો કારણે શિવસેના સાથે છેડો ફાડવાની તૈયારી કરી રહી હોય તેવું સૂત્રોનું માનવું છે. સૂત્રોના અહેવાલ મુજબ ભાજપ હવે શિવસેના સાથે ગઠબંધન તોડવાનો વિચાર બનાવી રહી છે. આ મામલે મહારાષ્ટ્ર ભાજપના ઉચ્ચ નેતાઓ વચ્ચે થોડા સમય અગાઉ જ બેઠક યોજાઇ હતી.